
Szentendre Város Önkormányzat Képviselő-testületének

2005. június 14-i üléséről készült jegyzőkönyvéből

2.
Előterjesztés a szentendrei óvodások logopédiai ellátásáról

Előadó: Miakich Gábor polgármester

Szentendre Város Önkormányzat Képviselő-testületének

209/2005. (VI.14.) Kt. sz. határozata:
I. Szentendre Város Önkormányzat Képviselő-testülete a városban felmerülő szakszolgálati, elsősorban logopédiai fejlesztések teljes körű ellátása érdekében egy státusz fejlesztését hagyja jóvá Szentendre Város Óvodai Intézményénél. A logopédust elsősorban a beszédhibás óvodás gyermekek preventív felkészítésében alkalmazza. 

II. A létszámfejlesztés költségvetési fedezete -az Önkormányzat 2005. évi költségvetéséről szóló, többször módosított 5/2005. (II.25.) Önk. sz. rendeletben- az Izbégi Általános Iskolában 2005. szeptember 1-től bekövetkező tanulócsoport csökkenés következtében felszabaduló pedagógus állás személyi kiadás terhére valósul meg.

III. A fenntartók együttműködési megállapodást írnak alá az alábbi feltételekkel: 

1. A NTLI minden nevelési év szeptember végéig elvégzi az aktuális felmérését az óvodák középsős és új nagy csoportos gyermekei között.

2. Az óvodavezetőnek a beszédjavításra szoruló gyermekekről szeptember végéig névszerinti listát és várható éves ellátási tervet ad. Az éves ellátási tervben jelzi az általa ellátandók körét, rendjét, helyszínét, valamint a NTLI által ellátni nem tudottak neveit, problémáját. Elsőbbséget biztosít a súlyos beszédhibás, valamint a következő tanévben iskolát kezdő beszédhibás gyermekek számára.

3. A fejlesztési folyamat során rendszeres szakmai kapcsolatot tart a két intézmény a gyermekek érdekében; 

- az óvónők által differenciált foglalkoztatással is megoldható feladatokat a NTLI egyezteti az óvoda vezetőjével,

- az óvoda vezetőjét értesíti, ha valamelyik ellátásra szoruló gyermek lemorzsolódását veszi észre, pl. 2 alkalommal indokolatlanul, vagy a logopédust nem értesítve hiányzott. A logopédus jelzi az óvoda felé a szülői együttműködés hiányát.

4. A két intézmény negyedévente konzultál egymással az általa végzett fejlesztés eredményeiről, további feladatokról. 

5. Az éves ellátási gyakoriságot is kimutató statisztikai jelentésről a NTLI másolatot ad Szentendre Város Polgármesteri Hivatalának.

Felelős: I. pont: Polgármester, 

  II. pont: Polgármester

 III. pont: óvodavezető

Határidő: 

I., II. pont: azonnal

III. pont: beszámolásra: minden év december 31-éig

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Közoktatási és Közművelődési Iroda – intézkedésre

3. Közgazdasági Iroda – intézkedésre

4. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. június 15. 

Kiss Beatrix 

jegyzőkönyvvezető

